Öryggisógnir og fyrirmælasvik eru að verða áberandi vandamál í daglegum rekstri fyrirtækja og sífellt flóknari viðureignar . Tölvuþrjótar hafa í auknum mæli beint sjónum sínum að Íslandi . Þeir beita útsmognum aðferðum sem erfitt getur verið að sjá í gegn um og geta haft afdrifaríkar afleiðingar fyrir fjárhag og ímynd fyrirtækja . Það þurfa allir að vera á tánum . Á fyrsta haustviðburði RB sameina RB og Syndis krafta sína og bjóða upp á röð áhugaverðra fyrirlestra um öryggismál sem enginn ætti að láta fram hjá sér fara . Fyrirlesarar eru allir sérfræðingar á sínu sviði og koma m.a. frá CSIS Security Group , Duo Security og Google . Ráðstefnan verður haldin 9. október á Grand hótel . Ráðstefnustjóri er Dr. Gísli Hjálmtýsson , sviðsforseti tölvunarfræðideildar Háskólans í Reykjavík . Aðeins kostar kr. 9.900 á viðburðinn .